钦定古今图书集成/明伦汇编/官常典/第523卷 > 阿塔赤
## 钦定古今图书集成/明伦汇编/官常典/第523卷 > 阿塔赤

按《元史杭忽思传》：“阿塔赤从宪宗征西川，军于钓鱼
山，与宋兵战有功，帝亲饮以酒，赏以白金。阿里不哥
叛，从也里可征之，至宁夏，与阿蓝荅儿、浑都海战，率
先赴敌，矢中其腹不惧。世祖闻而嘉之，赏以白金，召
入宿卫。中统二年，扈驾亲征阿里不哥，追至失木里
秃之地，以功复赏白金。三年，从征李璮，平之。”至元五
年，奉旨同不荅台领兵南征，攻破金刚台。六年，从攻
安庆府，战有功。七年，从下五河口。十一年，从下松江
诸郡，戍镇巢，民不堪命，宋降将洪福以计乘醉而杀
之。世祖悯其死，赐其家白金五百两、钞三千五百贯，
并镇巢降民一千五百三十九户，且命其子百荅儿
袭千户。